**Dodatok č. 1**

**k nariadeniu vedenia Ústavu výskumu sociálnej komunikácie SAV pre vedeckých pracovníkov, nevedeckých a administratívnych pracovníkov a doktorandov ÚVSK SAV k práci doma počas karanténnych opatrení súvisiacich s SARS-CoV-2**

Na základe postupného uvoľňovania karanténnych opatrení súvisiacich s šírením vírusu SARS-CoV-2 a v zmysle usmernení Krízového štábu SAV zo dňa 29. 5. 2020, vedenie Ústavu výskumu sociálnej komunikácie SAV s okamžitou platnosťou, trvajúcou až do odvolania, vydáva nasledovný dodatok k Nariadeniu k práci doma počas karanténnych opatrení súvisiacich s SARS-CoV-2 zo dňa 30. 3. 2020.

1. Ruší sa paušálna práca z domu pre všetkých vedeckých a administratívnych pracovníkov a doktorandov (ďalej len pracovníci), s výnimkou:
   1. osôb s vyšším rizikom ochorenia (vek 60 rokov a viac, resp. vážne chronické ochorenie), títo sa na pracovisku môžu vyskytovať len v nevyhnutných prípadoch, na vlastné riziko a za dodržania prísnych hygienických opatrení;
   2. osôb, ktoré sa starajú o maloleté deti vo veku nedovŕšených 11 rokov;
   3. osôb, ktoré sa počas trvania pandémie zdržiavajú v mieste obvyklého bydliska v zahraničí, a nemôžu vycestovať na Slovensko z dôvodu umiestnenia do štátnej karantény.

2. Pracovníci budú hlásiť plánovaný pobyt na pracovisku na sekretariát ústavu najneskôr v piatok predchádzajúceho týždňa tak, aby sa rozmiestnil ich pobyt na ústave v čase a priestore.

3. Pracovníci a doktorandi, ktorí zdieľajú spoločnú kanceláriu budú pobyt na pracovisku koordinovať tak, aby bola v jeden deň v kancelárii len jedna osoba.

4. Pracovníci a doktorandi počas pobytu na pracovisku v spoločných priestoroch používajú rúško, udržiavajú rozostup najmenej 2 metre, a dodržavajú pravidelnú hygienu rúk.

5. Stretnutia projektových tímov aj ústavné porady naďalej prebiehajú virtuálne a až do odvolania neplatí povinnosť pre všetkých pracovníkov zdržiavať sa na ústave v tzv. ústavný deň.

6. Pokiaľ nie je nevyhnutná prítomnosť vedeckých pracovníkov a doktorandov na ústave, môžu naďalej pracovať doma, v zmysle ustanovení pracovného poriadku ÚVSK SAV, predovšetkým Časť III., čl. I e) a Časť IV., čl. II.;

7. V mesiaci máj pracovníci priebežne plnia úlohy stanovené v e-mailovej komunikácii s vedením ÚVSK SAV v apríli 2020;

8. Pre všetkých pracovníkov naďalej platí zákaz všetkých domácich a zahraničných služobných ciest;

Nesplnenie, prípadne porušenie povinností vyplývajúcich z tohto nariadenia bude považované za závažné porušenie pracovnej disciplíny. Toto nariadenie je platné a účinné dňom jeho vydania, 5. 5. 2020 a platí až do odvolania, alebo do vydania ďalšieho nariadenia podľa vývoja situácie.

V Bratislave, 5. 5. 2020 Mgr. Barbara Lášticová, PhD.

riaditeľka